
HOTĂRÂRE
privind aprobarea Actului adiţional nr.2 la  Convenţia de plată şi fideiusiune aprobată  prin Hotărârea Consiliului Local al municipiului Suceava nr. 143 din 30 august 2012, convenţie încheiată între E.ON ENERGIE ROMANIA SA, 

SC TERMICA SA Suceava şi municipiul Suceava
Consiliul Local al municipiului Suceava;

Având în vedere Expunerea de motive a Primarului municipiului Suceava, înregistrată cu          nr. 11862/22.04.2013, Raportul Direcţiei buget, contabilitate şi fiscalitate înregistrat cu nr. 11863/22.04.2013 şi Raportul Comisiei economico – financiară, juridică şi disciplinară;                                      


În baza prevederilor Legii nr.273/2006 privind finanţele publice locale, cu modificările si completările ulterioare şi ale art.2280 din Codul Civil;

În temeiul art.36, alin.(6), lit.a, pct.14, art. 45 alin.2 lit. „a”, art.47 şi art.49 din Legea administraţiei publice locale nr.215/2001, republicată, cu modificările şi completările ulterioare;
HOTĂRĂŞTE:


Art.1. Se aprobă Actul adiţional nr. 2 la  Convenţia de plată şi fideiusiune aprobată  prin Hotărârea Consiliului Local al municipiului Suceava nr.143 din 30 august 2012, convenţie încheiată între E.ON ENERGIE ROMANIA SA, SC TERMICA SA Suceava şi municipiul Suceava, pentru suma de 2.576.536,37 lei, la care se adaugă valoarea facturilor curente, începând cu facturile emise în data de 15.04.2013 şi până la data de 30.09.2013 (emise de E.ON ENERGIE ROMANIA SA către SC TERMICA SA), în contul datoriei pe care municipiul Suceava o are către SC TERMICA SA Suceava, care constituie parte integrantă din prezenta hotărâre.

Art.2. Primarul municipiului Suceava, prin serviciile de specialitate, va asigura îndeplinirea prevederilor prezentei hotărâri.
PREŞEDINTE DE ŞEDINŢĂ                                                                          Contrasemnează

  LUCIAN HARŞOVSCHI                                                                             Secretar municipiu

